**Nr. prot\_\_\_\_\_\_\_\_\_\_\_ Tiranë, më 14. 12. 2018**

**Për: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**FTESË PËR NEGOCIATA**

1. **PREZANTIM I PËRGJITHSHËM I AGJENCISË SË SIGURIMIT TË DEPOZITAVE**

Agjencia e Sigurimit të Depozitave (“Agjencia” ose “ASD”) është një institucion publik që ushtron veprimtarinë e saj në bazë të ligjit Nr. 53/2014, “Për Sigurimin e Depozitave” i ndryshuar.

Misioni i ASD është “Të miradministrojë skemën e sigurimit të depozitave” duke kontribuar në mbështetjen dhe forcimin e stabilitetit të sistemit financiar dhe bankar në Shqipëri.

Në mbështetje të ligjit “Për Sigurimin e Depozitave” i ndryshuar si dhe të VKM nr.1195, datë 05.08.2008 “Për blerjen, zhvillimin, prodhimin e bashkëpunimin e programeve a të reklamave për transmetim nga operatorët radiotelevizivë ose botim në median e shkruar, dhe për kontratat, për kohë transmetimi nga organet e administratës shtetërore”, ASD kërkon të realizojë prodhimin e dy videove të animuara informative, sipas kritereve të përcaktuara në vijim:

1. **OBJEKTI**

Realizim 2 (dy) video te animuara informative me tematikë:

* “Shoqëritë e Kursim Kreditit (shkk) anëtare të skemës së sigurimit te dëpozitave”

dhe

* “Rëndësia e të dhënave të sakta të depozituesit”.
1. **QËLLIMI DHE NEVOJA E REALIZIMIT TË VIDEOVE**

### Në zbatim të ligjit 53/2014 “Për Sigurimin e Depozitave” i ndryshuar, Neni 14, “Ndërgjegjësimi i publikut”:

1. Agjencia kryen veprimtari me qëllim ndërgjegjësimin e publikut mbi skemën e sigurimit të depozitave, si dhe vlerësime të këtyre veprimtarive.

2. Agjencia krijon infrastrukturën e teknologjisë së informacionit për informimin e depozituesve apo personave të tjerë të interesuar për sigurimin e depozitave.

 3. Agjencia kryen veprimtari promocionale, me qëllim informimin dhe

 edukimin e publikut.

Në përmbushje të detyrimit ligjor si dhe bazuar në eksperiencat më të përparuara të agjencive homologe, përsa i përket politikave të edukimit të publikut, ASD kërkon të kryhet shërbimi për realizimin e dy videove të animuara. Videot do të publikohen në web-in e Agjencisë dhe do të postohet në rrjetet sociale të cilat përdor Agjencia. ASD synon që përmes këtij produkti të informojë, të edukojë dhe të kontribuojë në rritjen e vetëdijes së publikut depozitues ose jodepozitues, që depozitat e tyre janë të siguruara sipas kritereve ligjore të funksionimit të skemës së sigurimit të depozitave në Shqipëri, nga një institucion publik si Agjencia e Sigurimit të Depozitave.

Videot e animuara do të përshkruajnë elementët thelbësorë të funksionimit të skemës së sigurimit të depozitave në Shqipëri. Disa prej tyre janë: (i) ekzistenca e skemës së sigurimit të depozitave, (ii) shkk-të subjekte anëtare të skemës së sigurimit të depozitave, (iii) përfitimet dhe përjashtimet nga skema e sigurimit, (v) niveli i shumës se kompensimit të depozitave në shkk, (vi) mënyra e llogaritjes së shumës për kompensim, (v) rëndësia e saktësisë së të dhënave të depozituesve të bankave dhe shkk-ve, etj. Me qëllim që videot të jenë sa më informative dhe lehtësisht të perceptueshme nga publiku, është menduar që të ketë dhe disa shembuj të mënyrës së kompensimit.

1. **VIDEOT**

Videot do të publikohen në faqen zyrtare të agjencisë, në rrjetet sociale që përdor agjencia dhe në kanalin youtube të ASD-së. Kohëzgjatja e tyre është respektivisht:

a) 2.5 deri në 3 min, për videon “Shkk-të anëtare të skemës së sigurimit të dëpozitave”

b) 60 sekonda për videon “Rëndësia e të dhënave të sakta të depozituesit”. Për këtë video kërkohet edhe një version i shkurtuar i saj deri në 30 sekonda.

1. **FONDI LIMIT**

Fondi Limit i përcaktuar është 695.000 (gjashtëqint e nëntëdhjetë e pesë mijë ) lek pa TVSH.

1. **AFATI KOHOR PËR DORËZIMIN E OFERTAVE TË PJESMARRËSVE**

**Ofertat duhet të dorëzohen pranë ambjenteve të ASD-së më datë 21.12.2018 ora 12.00. Komisioni nuk do të pranojë asnjë ofertë e cila do të dorëzohet tej afatit të përcaktuar.**

Oferta ekonomike do të jetë e paraqitur në monedhën Lek pa TVSH dhe TVSH do të jetë e përcaktuar në një zë të vecantë në ofertë.

Ofertat duhet të jenë të mbyllura në zarf, me emrin e negociuesit, të vulosura dhe do të dorëzohen nga përfaqësuesit e operatorit ekonomik pranë ambjenteve të Agjencisë në orën dhe datën e përcaktuar.

Ofertuesit kanë të drejtë të marrin pjesë në procesin e hapjes së ofertave me përfaqësuesit e tyre ligjorë ose me personat e autorizuar me autorizimin përkatës.

1. **SPECIFIKIMET TEKNIKE**

Me qëllim që informacioni i transmetuar përmes videove të jetë lehtësisht i perceptueshëm nga të gjithë grupmoshat dhe grupet e interesit, të jetë tërheqës, video duhet të jetë e animuar. Bazuar në sa më sipër, subjekti i kontraktuar duhet të garantojë që i ka të gjitha kapacitetet e nevojshme për të siguruar një shërbim cilësor dhe në përputhje me specifikimet e mëposhtme:

Kompania duhet të plotësojë kriteret e mëposhtëme:

* Të jetë aktive në treg përgjatë tre viteve të fundit.
* Të paraqesi pune të ngjashme (video grafike dhe infografike me karaktere të animuar me ose pa narrator) me kerkesat e ASD-së.
* Të ketë experienca të meparshme në konceptimin, dizenjimin dhe animimin e spoteve grafike.
* Të ketë të paktën një ilustrues në stafin e saj.
* Të ketë mundësinë të dedikojë një pjestar të stafit për realizimin e projektit, i cili do të kryej komunikimin me ASD-në përgjatë të gjithë afateve të kontratës (person i dedikuar për këtë projekt (account manager).
* Të ketë experience pune me banka apo institucione financiare, të paktën vitin e fundit.
* Të ketë pajisje moderne të prodhimit.
* Të ketë personel krijues të kualifikuar dhe të aftë për të hartuar koncepte krijuese me udhëzime nga ekipi i ASD-së.

Metodologjia

* Kompania do të konceptojë dhe do të realizojë videot grafike dhe infografike me karaktere të animuar dhe narrator, në bazë të tekstit paraprak të dhënë nga ASD.
* Kërkohet cilësi. Kompania duhet të tregojë aftësinë për zhvillimin dhe prodhimin e videove sipas praktikave më të mira bashkëkohore duke siguruar kreativitet dhe novacion.
* Kompania do të punoje ngushtësisht me ASD-në për të integurar kërkesat që do të ketë ASD për sa i përket permbajtes dhe paraqitjes grafike të videove.
* Kompania do të paraqesi idetë fillestare me shkrim (trajtimi) dhe skicat që tregojnë strukturën e videove (storyboard), i detajuar me mbi zhvillimin e videove.
* Kompania do të paraqesi një plan pune të mirëpërcaktuar duke specifikuar fazat e prodhimit të videove, bashkë me kohëzgjatjen e secilës faze.
* Kompania duhet të paraqesi të paktën 3 shembuj të videove me animacione (portofolio) që të jenë hartuar dhe prodhuar direkt nga ata.
* Kompania do të paraqesi metodologjinë e punës, si do të prodhohen videot - (propozimi teknik).
* Kompania do të paraqesi propozimin financiar të shumës totale të prodhimit të videove.
* Kompania duhet të sigurojë që gjuha e përdorur në video do të jetë gjuha shqip zyrtare. Mesazhet të jenë sa më të kuptueshme për audiencën.
* Videot do të jenë të titruara. Kompania duhet të sigurojë që përkthimi të realizohet nga një profesionist i gjuhës angleze.

Prodhimet e pritshme nga kompania

* Kompania do të përgatisë skenarin e videove sipas përmbajtjes së tekstit që do ti jepet nga ASD-ja. Konceptimi dhe përgatitja e skenarit te videove sipas tekstit të sugjeruar nga ASD.
* Storyboard i detajuar për cdo skenë të videove.
* Përzgjedhjen e muzikës si dhe sigurimi i të drejtave të autorit për trasmetim.
* Krijimin e animacionit dhe infografikave.
* Sigurimi i të drejtave të autorësisë së grafikave apo infografikave të krijuara për këto video, nëpërmjet kontratave ligjore.
* Videot duhet të jenë të titruara (subtitles) në gjuhën angleze.
* Dorëzimi i produktit final duhet të jetë format full HD të 2 videove, dhe versionit të shkurtuar të videos me temë “Rëndësia e të dhënave të sakta të depozituesit”, ne format digital (USB) ose me DVD, në format origjinal.
* Kohëzgjatja e videove është respektivisht:

 a) 2.5 deri në 3 min, për videon “Shkk-të anëtare të skemës së sigurimit të dëpozitave”

b) 60 sekonda për videon “Rëndësia e të dhënave të sakta të depozituesit”.

Për këtë video kërkohet edhe një version I shkurtuar I saj deri në 30 sekonda.

Kërkesa të tjera shtesë

* Ekstraktin e Rregjistrit Tregtar për të dhënat e Subjektit dhe Ekstraktin mbi Historikun e Subjektit, të lëshuar nga Qendra Kombëtare e Rregjistrimit, që vërteton subjekti nuk është në proces falimentimi (statusi aktiv).
* Deklaratë që nuk ndodhet në kushtet e konfliktit të interest.
* Deklaratë mbi përmbushjen e specifikimeve teknike dhe termave të referencës.
* Bilancin e vitit të fundit. Të jetë pozitiv.

***Të gjithë dokumentet duhet të jenë origjinale ose kopje të noterizuara të tyre. Rastet e mosdorëzimit të një dokumenti ose të dokumenteve të rreme e të pasakta, konsiderohen si kushte për skualifikim.***

1. **KRITERET E VLERËSIMIT DHE VLERËSIMI PËRFUNDIMTAR**

Bazuar në VKM nr.1195, datë 05.08.2008 , përzgjedhja e ofertave do të bëhet me sistem pikëzimi si më poshtë:

|  |  |
| --- | --- |
| **Kriteret e vlerësimit** | **Pikët** |
| Ideja e realizimit të videove / Metodologjia e propozuar | 0-30 |
| Oferta ekonomike | 0-30 |
| Kualifikimi i stafit kryesor | 0-20 |
| Përvoja në punë të ngjashme | 0-10 |
| Transferimi i njohurive/ informacionit tek shikuesit / dëgjuesit | 0-10 |

Komisioni do të shqyrtojë ofertat e paraqitura dhe do të komunikojë renditjen e subjekteve brenda një afati prej 5 (pesë) ditë kalendarike.

Genci Mamani

Drejtor i Përgjithshëm